รมว.คลัง สั่ง ก.ล.ต. รีบหาทางแก้ไขปัญหาผิดนัดชำระหนี้ตั๋ว B/E
รมว.คลัง สั่ง ก.ล.ต. รีบหาทางแก้ไขและดูแลปัญหาผิดนัดชำระหนี้ตั๋ว B/E มองเกิดจากบริษัทแค่กลุ่มเล็ก ไม่น่ากระทบความเชื่อมั่น
16 ม.ค. 2560

รมว.คลัง สั่ง ก.ล.ต. รีบหาทางแก้ไขและดูแลปัญหาผิดนัดชำระหนี้ตั๋ว B/E มองเกิดจากบริษัทแค่กลุ่มเล็ก ไม่น่ากระทบความเชื่อมั่น
นายอภิศักดิ์ ตันติวรวงศ์ รมว.คลัง เปิดเผยถึงกรณีการผิดนัดชำระหนี้ตั๋ว B/E ว่า ปัญหาการผิดนัดชำระหนี้ตั๋วแลกเงินระยะสั้น (B/E) ของบริษัทจดทะเบียนบางแห่งที่เกิดขึ้นในขณะนี้ เป็นเรื่องที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ต้องไปดูแล แต่เบื้องต้นมองว่าปัญหาดังกล่าวเกิดจากบริษัทเพียงกลุ่มเล็กๆ ไม่น่าจะส่งผลกระทบต่อความเชื่อมั่นในภาพรวม
“ตั๋ว B/E ที่ออกมาส่วนใหญ่ขายให้สถาบัน คือ บลจ.หวังว่าสถาบันแต่ละแห่งจะมีความรู้ความรอบคอบในการดูเรื่องความเสี่ยงของตั๋ว B/E โดยสถาบันส่วนใหญ่ที่ซื้อจะเอาไปแพครวมกับตราสารของตัวเอง คำถามก็ถือ บลจ.ดูเครดิตในส่วนนี้เป็นหรือไม่ ดังนั้น ต้องย้อนกลับไปที่ก.ล.ต.ว่าจะเข้ามาดูแลในส่วนนี้อย่างไร โดยระบบรวมไม่ได้มีปัญหา แต่ถ้าไม่มีการควบคุมให้ดีอาจจะทำให้นักลงทุนเดือดร้อนได้ และหาก บลจ.ดูแลความเสี่ยงไม่เป็นลูกค้าก็จะหนีไปเอง” รมว.คลัง กล่าว